open-index/open-wikipedia-markdown huggingface dataset:
Νήσος Αντίρροδος

Η **Νήσος Αντίρροδος** ήταν νησί της Αιγύπτου στη Μεσόγειο Θάλασσα, δίπλα στην Αλεξάνδρεια, της οποίας κατά την αρχαιότητα αποτελούσε μέρος. Σήμερα είναι βυθισμένο στο λιμάνι της σύγχρονης πόλης. Στο νησί πιθανολογείται ότι βρισκόταν το παλάτι της Κλεοπάτρας.

Το νησί, όπως και τμήμα της αρχαίας πόλης, βυθίστηκαν στη θάλασσα μετά από σεισμούς και την άνοδο της θάλασσας ανάμεσα στον 4ο και 8ο αιώνα. Ανευρέθηκαν μετά από έρευνες το 1996 που συνεχίζονται ακόμα.

## Παραπομπές


Κατηγορία:Νησιά της Αιγύπτου
Κατηγορία:Αλεξάνδρεια
Κατηγορία:Πρώην νησιά
Studio ATA

Η **Studio ATA** (Ανεξάρτητα Τηλεοπτικά Στούντιο Αθηνών) ήταν μια από τις παλαιότερες και πιο διακεκριμένες εταιρείες τηλεοπτικών παραγωγών στην Ελλάδα.

## Ιστορικό
Η Αστήρ TV ήταν μια ελληνική εταιρεία που έκανε ελληνικές παραγωγές για τα κρατικά ΕΙΡΤ και ΥΕΝΕΔ. Θεωρούνταν ως η μεγαλύτερη εταιρεία παραγωγής τηλεοπτικών προγραμμάτων που ιδρύθηκε ποτέ στην Ελλάδα, και η αντίστοιχη της Φίνος Φιλμ όσον αφορά αυτές τις παραγωγές.

Το Studio ATA ιδρύθηκε το 1971 από τον Νίκο Μαστοράκη που, με τη βοήθεια του τεχνικού Κώστα Μπούρα, αγόρασε με προσωπικά του κεφάλαια, από το Λονδίνο ένα σετ μεταχειρισμένων καμερών Marconi MKIV και τα πρώτα επαγγελματικά video recorders 2 ιντσών, διασκεύασε τον παλιό κινηματογράφο της οδού Λένορμαν σε studio, το πρώτο στην Ελλάδα με cyclorama, γερανό και pedestal, και ένα τμήμα με καθίσματα για το κοινό. Στον πρώτο χρόνο της λειτουργίας του, μαγνητοσκοπήθηκαν εκεί ιστορικές εκπομπές όπως το "Αυτή είναι η ζωή σου" με την απαγωγή του στρατηγού Χάινριχ Κράιπε και πολλά τηλεπαιχνίδια. Πολύ αργότερα η ιδιοκτησία του στούντιο και το λογότυπο ΑΤΑ (Ανεξάρτητη Τηλεόραση Αθηνών) εξαγοράστηκαν από την Αστήρ ΤV του Γιώργου Ράλλη.

Το ΑΤΑ ήταν στούντιο για τα γυρίσματα τηλεοπτικών εκπομπών και σειρών (εκ των οποίων το "Χαμογελάστε παρακαλώ") μέχρι το 1983, χρονιά κατά την οποία και έγινε εταιρεία παραγωγής. Το 1987 μετακόμισε στα Μελίσσια (σημερινή Στουντίου 10-12 όπου σήμερα στεγάζεται το Action 24).

Είχε πολλές και σημαντικές επιτυχίες στο ενεργητικό της. Είχε κάνει τηλεοπτικές παραγωγές για τα κανάλια Mega, ΑΝΤ1 και Alpha, ενώ έχει κάνει παραγωγές και για τους μεταβαλλόμενους δημόσιους τηλεοπτικούς σταθμούς της Ε.Ρ.Τ. (ΕΡΤ2, ΕΤ1 και ΕΤ2).

Η εταιρεία είχε πουληθεί στον Δημοσιογραφικό Οργανισμό Λαμπράκη. Ο ιδρυτής της, Γιώργος Ράλλης, απεβίωσε στις 8 Ιανουαρίου 2013.

## Παραγωγές
Μεγάλος αριθμός επιτυχημένων ελληνικών τηλεοπτικών σειρών και διαφημιστικών ταινιών είναι παραγωγές της **STUDIO ATA A.E.** και έχουν διακριθεί για την ποιότητα και την τεχνική αρτιότητά τους. Ακολουθεί ένας ενδεικτικός (όχι συνολικός) κατάλογος των πιο επιτυχημένων σειρών της εταιρείας μετά το 1983 που έγινε και ανεξάρτητη εταιρεία παραγωγής:

## Ριάλιτι και τηλεπαιχνίδια
Εκτός από τις παραγωγές τηλεοπτικών σειρών, η Studio ATA έχει παράγει και άλλα είδη εκπομπών, όπως το τηλεπαιχνίδι «Ο τροχός της τύχης» στον ΑΝΤ1 και το τηλεπαιχνίδι μαγειρικής «Masterchef» στο Mega. Εξαιτίας των οικονομικών προβλημάτων της εταιρείας ο δεύτερος κύκλος του τελευταίου (2012-2013) δεν ολοκληρώθηκε ποτέ, με αποτέλεσμα να μην υπάρξει νικητής (μιας και δεν πραγματοποιήθηκε τελικός) για πρώτη φορά στα χρονικά του διαγωνισμού.

## Παραπομπές


## Εξωτερικοί σύνδεσμοι
*Τέλος εποχής για το Studio ATA στο Newsit

Κατηγορία:Τηλεοπτικές εταιρίες παραγωγής
Κατηγορία:Πρώην επιχειρήσεις της Ελλάδας
Star (αποσαφήνιση)

Με την ονομασία **Star** μπορεί να αναφέρονται:

* Star, τηλεοπτικός σταθμός με έδρα την Αθήνα.
* Star Κεντρικής Ελλάδας, τηλεοπτικός σταθμός με έδρα τη Λαμία.
Τσαρλς Κόουαλ

Ο **Τσαρλς Τόμας Κόουαλ** (, 8 Νοεμβρίου 1940 – 28 Νοεμβρίου 2011) ήταν Αμερικανός αστρονόμος γνωστός για τις παρατηρήσεις και τις ανακαλύψεις του Ηλιακού συστήματος. Ως αστρονόμος στο Αστεροσκοπείο του όρους Γουίλσον και στο Αστεροσκοπείο του Πάλομαρ μεταξύ του 1961 και του 1984, ανακάλυψε το πρώτο αντικείμενο μιας νέας κατηγορίας αντικείμενων του ηλιακού συστήματος, τους Κενταύρους, επίσης ανακάλυψε δύο δορυφόρους του πλανήτη Δία, τη Λήδα και τη Θεμιστώ και ανακάλυψε ή συν-ανακάλυψε μια σειρά από αστεροειδείς, κομήτες και σουπερνόβα.

Του απονεμήθηκε το μετάλλιο James Craig Watson για τη συνεισφορά του στην αστρονομία, το 1979.

} || 11 Φεβρουαρίου 1977
|-
| 4312 Knacke || 29 Νοεμβρίου 1978
|-
| (4596) 1981 QB || 28 Αυγούστου 1981
|-
| (4688) 1980 WF || 29 Νοεμβρίου 1980
|-
| (5660) 1974 MA || 26 Ιουνίου 1974
|-
| (24617) 1978 WU || 29 Νοεμβρίου 1978
|-
| (73669) 1981 WL2 || 25 Νοεμβρίου 1981
|-
| colspan="2" style="font-size: smaller;" |
#  μαζί με τον Edward L. G. Bowell
#  μαζί με τον Schelte J. Bus
|}

## Παραπομπές


## Εξωτερικοί σύνδεσμοι
* 

Κατηγορία:Αμερικανοί αστρονόμοι
Κατηγορία:Αστρονόμοι του 20ού αιώνα
Ποσοτική χαλάρωση

**Ποσοτική χαλάρωση** (Quantitative easing - QE) ονομάζεται η νομισματική πολιτική  κατά την οποία μια κεντρική τράπεζα δημιουργεί χρήμα αγοράζοντας χρεόγραφα, όπως κρατικά ομόλογα. Σκοπός αυτού του νομισματικού εργαλείου είναι η αύξηση της κατανάλωσης του ιδιωτικού τομέα και η ελεγχόμενη αύξηση του πληθωρισμού, όταν έχει σταματήσει να είναι αποτελεσματικό το μέτρο της μείωσης των επιτοκίων (όταν αυτά έχουν φτάσει κοντά στο μηδέν ή έχουν γίνει αρνητικά).

Η πρώτη φορά κατά την οποία χρησιμοποιήθηκε η ποσοτική χαλάρωση ήταν στην Ιαπωνία τις αρχές του 2000 (Μάιος 2001, ποσόν περίπου 30 τρισεκατομμύρια γιεν (¥) και για περίοδο τεσσάρων ετών), στις ΗΠΑ μετά το 2008 (Νοέμβριος 2008 - Οκτώβριος 2014, με 4,5 τρισεκατομμύρια δολάρια), στην Μεγάλη Βρετανία το 2009 μέχρι τον Ιούλιο 2012, με συνολικό ποσό 375 δισεκατομμυρίων λιρών. Ποσοτική χαλάρωση ανακοινώθηκε και στις αρχές του 2015 από την Ευρωπαϊκή Κεντρική Τράπεζα για εφαρμογή από το Μάρτιο του 2015 μέχρι τον Σεπτέμβριο του 2016, με ποσό των 1,1 τρις Ευρώ.

Σε αντίθεση με το τύπωμα χρήματος, η ποσοτική χαλάρωση είναι δημιουργία ηλεκτρονικού χρήματος, η οποία δίνει ρευστότητα στις τράπεζες και γενικά στους θεσμικούς επενδυτές που πωλούν χρεόγραφα όπως κρατικά ομόλογα προς την κεντρική τράπεζα και αποκτούν κεφάλαια τα οποία μπορούν να διαθέσουν στην αγορά, δανείζοντας εταιρείες και ιδιώτες, αυξάνοντας την κατανάλωση, με σκοπό την ανάπτυξη της οικονομίας.

## Διαδικασία

Η Ποσοτική Χαλάρωση μπορεί να πραγματοποιηθεί μόνο αν η Κεντρική Τράπεζα ελέγχει το νόμισμα που χρησιμοποιείται στη χώρα. Οι Κεντρικές Τράπεζες των χωρών στην Ευρωζώνη, για παράδειγμα, δεν μπορούν μονομερώς να αυξήσουν την προσφορά χρήματος τους και επομένως δεν μπορούν να εφαρμόσουν την Ποσοτική Χαλάρωση. Αντ'αυτού θα πρέπει να επικαλεστούν την Ευρωπαϊκή Κεντρική Τράπεζα (ΕΚΤ) για να ασκήσει Νομισματική Πολιτική.

## Αναφορές


Κατηγορία:Χρηματοοικονομικά
Κατηγορία:Πληθωρισμός
Κατηγορία:Αγορά ομολόγων
Παρισινό Ψαλτήρι

200px|right|thumb|Ο Δαυίδ παίζοντας λύρα. Μικρογραφία από το Παρισινό Ψαλτήρι. (Fol. 1v)
Το **Παρισινό Ψαλτήρι** (ή **Codex Parisinianus**) είναι ένα από τα σημαντικότερα σωζόμενα βυζαντινά χειρόγραφα του 10ου αιώνα. Το Ψαλτήρι δημιουργήθηκε στην Κωνσταντινούπολη και περιλαμβάνει 449 folios και 14 ολοσέλιδες μικρογραφίες. Το χειρόγραφο φυλάσσεται σήμερα στην Εθνική Βιβλιοθήκη της Γαλλίας (Bibliothèque Nationale), στο Παρίσι με κωδικό **«MS Grec 139»**.

Οι περισσότερες από τις ολοσέλιδες μικρογραφίες περιέχουν σκηνές από τη ζωή του Δαυίδ. Σε αυτές συχνά συμπεριλαμβάνονται μορφές που έλκουν την προέλευσή τους από αρχαιότερα πρότυπα, όπως η Νύχτα, η Μελωδία ή η Ηχώ. Θεωρείται πως είναι επηρεασμένο από Ελληνο-Ρωμαϊκά μοτίβα, όπως οι παραστάσεις του Ορφέα.

Οι μελετητές του 19ου αιώνα, παρατηρώντας τις ομοιότητες της τέχνης των μικρογραφιών με στοιχεία της ελληνιστικής ζωγραφικής, τοποθετούσαν χρονολογικά τη δημιουργία του Ψαλτηρίου κοντά στην εποχή του Ιουστινιανού. Οι ιστορικοί Hugo Buchthal και Kurt Weitzmann ήταν οι πρώτοι που συνέδεσαν το Ψαλτήρι με την βυζαντινή αυλή του 10ου αιώνα, εισάγοντας για την περιγραφή της περιόδου τον όρο «Μακεδονική Αναγέννηση».

## Παραπομπές


## Εξωτερικοί σύνδεσμοι
*Το Παρισινό Ψαλτήρι (Grec 139) - Gallica (Ψηφιακό αρχείο της Εθνικής Βιβλιοθήκης της Γαλλίας)

Κατηγορία:Χειρόγραφα
Κατηγορία:Έργα βυζαντινής τέχνης
Ρόζαγιε

Η **Ρόζαγιε** ή **Ρόζαγε** (μαυροβουνιακά και σερβικά: *Rožaje*, *Рожаје*) είναι μια πόλη στο βορειοανατολικό Μαυροβούνιο. Στην απογραφή του 2011 είχε πληθυσμό 6.422 κατοίκους. Αποτελεί την έδρα του ομώνυμου δήμου.

## Ιστορικά στοιχεία
Στην περιοχή του Ρόζαγιε είχαν εγκατασταθεί, κατά την αρχαιότητα, Ιλλύριοι, Ρωμαίοι και Έλληνες. Αργότερα, έφθασαν οι Σλάβοι, οι οποίοι δημιούργησαν μόνιμες εγκαταστάσεις εκεί, και έπειτα οι Τούρκοι, το 1455, οι οποίοι κατείχαν για αιώνες την περιοχή.

Οι στρατιωτικές δυνάμεις του Βασιλείου του Μαυροβουνίου κατέλαβαν την πόλη το 1912, κατά τη διάρκεια του Α΄ Βαλκανικού Πολέμου. Ενσωματώθηκε επίσημα στο Μαυροβούνιο το 1913, μετά τη Συνθήκη του Λονδίνου για τον τερματισμό του πολέμου.

Το 1992, κατά τη διάρκεια των γιουγκοσλαβικών πολέμων, Βόσνιοι από τη Φότσα εγκαταστάθηκαν στο Ρόζαγιε.

## Πληθυσμός
Το Ρόζαγιε θεωρείται το κέντρο της βοσνιακής κοινότητας του Μαυροβουνίου.

**Εθνότητες το 2011**

**Θρησκεύματα το 2011**

## Μεταφορές
Η πόλη του Ρόζαγιε βρίσκεται στον κύριο δρόμο που συνδέει το Μαυροβούνιο με το Κόσοβο. Συνδέεται, επίσης, με το Νόβι Παζάρ της Σερβίας. Με την ενδοχώρα του Μαυροβουνίου συνδέεται μέσω αυτοκινητόδρομου διπλής λωρίδας, ο οποίος έχει αφετηρία το Μπέρανε, που απέχει περίπου 30 χιλιόμετρα μακριά. Η πόλη δεν διαθέτει αεροδρόμιο, ενώ οι κοντινότεροι αερολιμένες είναι στην Πρίστινα του Κοσόβου (116 χιλιόμετρα μακριά) και στην πρωτεύουσα Ποντγκόριτσα (180 χιλιόμετρα μακριά).

## Εικόνες

File:Rozaje Hotel.JPG
File:GANICA KULA.jpg
File:Kucanska dzamija.jpg
File:Rijeka Ibar vrelo.jpg
File:Rozaje mosque Sultan Murat II.JPG
File:Rozaje Ganica Kula.JPG
File:Rožaje,_Montenegro.jpg
File:Ibar_Canyon_Montenegro.JPG
File:Rozaje_City_hall.JPG
File:ZLATNA PAHULJA.JPG
File:ZLATNA_PAHULJA-_Rozaje.JPG
File:Ro_panorama.jpg
File:GANICA_KULA.jpg
File:KUD_VRELO_IBRA..DYK_Square.jpg


## Παραπομπές


Κατηγορία:Πόλεις του Μαυροβουνίου
Μητροπολίτης Μεγάρων και Σαλαμίνος Βαρθολομαίος

Ο **Μητροπολίτης Μεγάρων και Σαλαμίνος Βαρθολομαίος** (κατά κόσμον Κατσούρης, γενν. 1928, Αθήνα) ήταν Έλληνας Θεολόγος και Ιεράρχης της Εκκλησίας της Ελλάδος, που υπήρξε Ιεροκήρυκας και Πρωτοσύγκελλος της Ιεράς Μητροπόλεως Χίου και υπηρέτησε σαν γραμματέας της Ιεράς Συνόδου της Εκκλησίας της Ελλάδος.

Γεννήθηκε το 1928 στην Αθήνα. Σπούδασε Νομική και Θεολογία στο Πανεπιστήμιο Αθηνών. Χειροτονήθηκε Διάκονος το 1954 και Πρεσβύτερος το 1958. Υπηρέτησε σαν Ιεροκήρυκας και Πρωτοσύγκελλος της Ιεράς Μητροπόλεως Χίου, και επίσης ως Γραμματέας και Αρχιγραμματεύων της Ιεράς Συνόδου. Συνέγραψε αρκετές μελέτες. Εξελέγη πρώτος Μητροπολίτης Μεγάρων και Σαλαμίνος το 1974. Απεβίωσε το 2014.

## Εξωτερικοί σύνδεσμοι
*Ο επ. Μεγάρων και Σαλαμίνος Βαρθολομαίος αρχιερατεύων (1990), στο youtube.com

## Παραπομπές


Βαρθολομαιος
Αντινοόπολις

Η **Αντινοόπολις** ή **Αντινόη** ή **Αντινώ** (*[[αρχαία ελληνική γλώσσα|αρχαία ελληνικά]] : Ἀντινόου πόλις*) ήταν αρχαία ρωμαϊκή πόλη της Αιγύπτου. Η πόλη ιδρύθηκε από τον Ρωμαίο αυτοκράτορα Αδριανό για τον εορτασμό του θεοποιημένου νεαρού αγαπημένου του Αντίνοου, στην ανατολική όχθη του Νείλου, όπου Αντίνοος πνίγηκε το 130 μ.Χ.. Η πόλη ήταν λίγο νότια της Βήσσα γνωστής για το μαντείο της, χτίστηκε στους πρόποδες ενός λόφου πάνω που είχε έδρα τη Μπέσα. Η πόλη βρίσκεται απέναντι από την Ερμούπολις.

## Ιστορία
Κατά τη διάρκεια του Νέου Βασιλείου στη πόλη υπήρχε ναός του Ραμσή Β΄ αφιερωμένος στους θεούς Κνούμ και της Ηλιουπόλεως. Η πόλη είχε ελληνορωμαϊκή αρχιτεκτονική σε άμεση αντίθεση με το αιγυπτιακό στυλ και ήταν το κέντρο της επίσημης λατρείας του Αντίνοου. Ιδρύθηκε επίσημα στις 30 Οκτωβρίου του έτους 130 την ημέρα του θανάτου του Αντίνοου. Αρχικά ανήκε στην 4η νομή αλλά υπό Διοκλητιανού (286 μ.Χ.) έγινε η πρωτεύουσα της νομής της Θηβαΐδας. Ως πολιτιστικό κέντρο, ήταν η γενέθλια πόλη του μαθηματικού του 4ου αιώνα Σερένου. Σε διασωθέν έγγραφο απόφασης διαζυγίου του 569 μ.Χ. αναφέρεται η "πιο λαμπρή πόλη".

Η Αντινόη ήταν έδρα χριστιανού επισκόπου από τον 4ο αιώνα, αρχικά βοηθός επίσκοπος της μητρόπολης της Πτολεμαΐδας στην Θηβαΐδα αλλά αργότερα έγινε μητρόπολη κατά τον 5ο αιώνα που είχε βοηθούς επισκόπους στις επισκοπές Ερμούπολις, Κουσάι, Λυκόπολις, Κυψέλης, Απολλινόπολις, Ανταιόπολις, Πανόπολις και Θεοδοσιούπολις.

Σήμερα ο τίτλος του επίσκοπου Αντινόης είναι εισηγμένος από την Καθολική Εκκλησία ως τιμητικός.

Η πόλη εγκαταλείφθηκε γύρω στο 10ο αιώνα. Συνέχισε να φιλοξενήσει έναν τεράστιο ελληνορωμαϊκό ναό μέχρι τον 19ο αιώνα, όταν καταστράφηκε για να τροφοδοτήσει μία τσιμεντοβιομηχανία. Η πόλη διοικούνταν από γερουσία κι πρύτανη. 

Σύμφωνα με την "Ιστορία Lausiac" του Παλλαδίου της Γαλατίας, στις αρχές του 5ου αιώνα η πόλη είχε 1.200 μοναχούς και δώδεκα μοναστήρια.

## Αρχαιολογικός χώρος
Ο αρχαιολογικός χώρος με τα ερείπια της πόλης βρίσκεται στο σημερινό χωριό Ελ Σέιχ Ιμπαντάν 38 χλμ από την Μίνια. Διασώζονται ερείπια του ναού που χτίστηκε την εποχή του Ραμσή Β΄και λείψανα της ελληνικής και ρωμαϊκής περιόδου.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αρχαίας Αιγύπτου
Κατηγορία:Αρχαιολογικοί τόποι στην Αίγυπτο
Κατηγορία:Αδριανός
Κουσάι

Η **Κουσάι** ή **Κούσαι** είναι η ελληνική ονομασία αρχαίας πόλης της Αιγύπτου, γνωστή στους αρχαίους Αιγυπτίους ως **Κι** ή **Κις**. Σήμερα ο αρχαιολογικός χώρος είναι γνωστός ως **Ελ Κουσάι** και βρίσκεται στη δυτική όχθη του Νείλου στο Κυβερνείο Ασιούτ.

Η πόλη σηματοδότησε τα νότια σύνορα της αρχαίας Αιγύπτου που ελεγχόταν από τους Υκσώς. Ήταν κέντρο λατρείας για τη θεά Άθωρ και είχε νεκρόπολη που χρησιμοποιείται κατά τη διάρκεια του Μέσου Βασιλείου με τάφους των τοπικών αριστοκρατών.

Κατά τη διάρκεια του 5ου αιώνα, η πόλη ήταν το στρατόπεδο της λεγεώνας Β΄ Φλάβια Κωνσταντία.

## Επισκοπή
Ο επίσκοπος της Κουσάι ήταν βοηθός επίσκοπος της μητρόπολης της Αντινόης, πρωτεύουσα της ρωμαϊκής επαρχίας της Θηβαΐδας. Ο επίσκοπος Αχιλλέας χειροτονήθηκε από τον Μελέτιο της Λυκόπολις, ένας άλλος ο Ηλίας ήταν επίσκοπος γύρω στον 4ο ή 5ο αιώνα. Ο επίσκοπος Θεωνάς πήρε μέρος στη Δεύτερη Σύνοδος της Κωνσταντινούπολης το 553. Αργότερα οι επίσκοποι πήραν την πλευρά των Χαλδαίων, ο πρώτος εκ των οποίων ήταν ο επίσκοπος Γρηγόριος ο οποίος βρισκόταν στο πλευρό του Πάπα Ιωάννη Γ΄ της Αλεξάνδρειας στο νεκροκρέβατό του.

Δεν είναι πλέον επισκοπή αλλά σήμερα δίνεται από την Καθολική Εκκλησία ως τιμητικός τίτλος.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αρχαίας Αιγύπτου
Κατηγορία:Αρχαιολογικοί τόποι στην Αίγυπτο
Τιεμπού

Η **Τιεμπού** ή **Ντιέου Κα** ήταν αρχαία πόλη της Αιγύπτου στην ανατολική όχθη του Νείλου, σήμερα ο αρχαιολογικός χώρος διοικητικά ανήκει στο Κυβερνείο Σοχάγκ. Στην ελληνορωμαϊκή περίοδο το όνομά της ήταν **Ανταιόπολις** ή **Ανταίου κώμη** ή **Ανταίου πόλις**, ενώ το σημερινό της όνομα είναι Κάου ελ Κεμπί

Σύμφωνα με τον Διόδωρο στην πόλη έγινε η μάχη μεταξύ της Ίσιδας και του Ώρου εναντίον του Σετ

Στη Τιεμπού έχουν ανασκαφή πολυάριθμα ταφικά συγκροτήματα του μέσου βασιλείου. Στον ίδιο χώρο βρέθηκαν επίσης πολλά νεκροταφεία διαφόρων περιόδων. Ένας ναός του Πτολεμαίου Δ΄, διευρυμένος όπου αποκαταστάθηκε αργότερα από τον Πτολεμαίο ΣΤ΄ και τον Μάρκο Αυρήλιο, καταστράφηκε κατά το πρώτο μισό του δέκατου ένατου αιώνα.

Ο ναός της πόλης ήταν μεγάλος με μια στοά από 18 κίονες, με μια υπόστυλη 12 στήλες που επιτρέπεται η πρόσβαση σε προθάλαμο και δύο πλευρικά δωμάτια ίσου μεγέθους. Το κτίριο ήταν αφιερωμένο σε πρώτη φάση στον Ανταίος, ένας θεός πολεμιστής που αποτελεί ένα είδος σύντηξης μεταξύ Σεθ και Ώρου. Η Νέφθυς ήταν η κύρια θεά που λατρευόταν σε αυτό το ναό, ή ίσως σε ένα ναό που συνδέεται, θεωρείται το θηλυκό αντίστοιχο του Ανταίου. Στην πόλη υπήρχε και ένα «προφήτης της Νέφθυς».

Στα κοντινά λατομεία υπάρχουν τα ενδιαφέροντα γλυπτά του Ανταίου και της  Νέφθυς. Η περιοχή απέκτησε μεγάλη σημασία της κατά τον δέκατο ένατο και εικοστό αιώνα, όταν οι αρχαιολόγοι έκαναν ανασκαφές και σπουδές στους τάφους που βρίσκονται στην περιοχή.

Κατά τον 5ο αιώνα ήταν έδρα επισκόπου βοηθός επίσκοπος του μητροπολίτη Αντινόης.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αρχαίας Αιγύπτου
Κατηγορία:Αρχαιολογικοί τόποι στην Αίγυπτο
Just Go Ahead Now: A Retrospective

Το "**Just Go Ahead Now: A Retrospective**" είναι η πρώτη best of συλλογή των Spin Doctors. Κυκλοφόρησε στις 24 Οκτωβρίου του 2000. Παραγωγός της συλλογής ήταν ο Bruce Dickinson. Περιέχει 17 τραγούδια που καλύπτουν όλη τη δισκογραφία της μπάντας με την Epic Records.

## Kομμάτια
Όλα τα κομμάτια γράφτηκαν από τους Chris Barron, Aaron Comess, Eric Schenkman και Mark White,εκτός από τα σημειωμένα

### Σημειώσεις

* Τα κομμάτια 1-5 προέρχονται από το *[[Pocket Full of Kryptonite]]*, 1991
* Τα κομμάτια 6-10 προέρχονται από το *[[Turn It Upside Down]]*, 1994
* Τα κομμάτια 11-14 & 16 προέρχονται από το *[[You've Got to Believe in Something]]*, 1996
* Το κομμάτι 17 προέρχεται από το *Homebelly Groove...Live*, 1992
* Το κομμάτι 15 προέρχεται από το single του *She Used to Be Mine*, 1996

## Συντελεστές
* Chris Barron - φωνή
* Aaron Comess - κρουστά, κόνγκα, ντραμς, όργανο Hammond, φωνητικά
* Eric Schenkman - κιθάρα, πιάνο, φωνητικά (κομμάτια 1-10,17)
* Mark White - μπάσο
* Anthony Krizan - κιθάρα, φωνητικά (κομμάτια 11-16)
* John Bush - κόνγκα
* Robin Clarke - φωνητικά
* Babi Floyd - φωνητικά
* Frank Floyd - φωνητικά
* Diva Gray - φωνητικά
* Jeremy Gross - backmasking
* Biz Markie - φωνητικά (κομμάτι 11)
* John Popper - φυσαρμόνικα, φωνητικά
* Bernie Worrell - πλήκτρα
* Bruce Dickinson, Frank Aversa, Peter Denenberg, Frankie La Rocka, Spin Doctors, Danny "Kootch" Kortchmar - παραγωγή
* Joseph M. Palmaccio - mastering
* Patty Matheny και Darren Salmeri - A&R
* John Christiana - packing manager
* Howard Fitzson - art direction
* Ken Scheles, Steve Eichner, Paul LaRaia, Starfile, Melis Van Iperen/Retna, AJ Barrett/Retna - φωτογραφία
* Steve Eichner- εξώφυλλο

## Παραπομπές


Κατηγορία:Άλμπουμ του 2000
Σερβοβυζαντινή αρχιτεκτονική

Ο **Σερβοβυζαντινός αρχιτεκτονικός ρυθμός** ή **αρχιτεκτονική σχολή του Βαρδάρη** (ή "ρυθμός"), είναι εκκλησιαστικός αρχιτεκτονικός ρυθμός ο οποίος άνθισε κατά την περίοδο του Ύστερου Μεσαίωνα στη Σερβία (περίπου 1300–1389), κατά τη διάρκεια της περιόδου βασιλείας της Δυναστείας Νιεμάνιτς. Αναπτύχθηκε μέσω της ανάμειξης στοιχείων της Βυζαντινή αρχιτεκτονικής εκείνης της περιόδου και της αρχιτεκτονικής σχολής της Ράσκα για την δημιουργία ενός νέου αρχιτεκτονικού ρυθμού. Κατά τα μέσα του 14ου αιώνα, το κράτος της Σερβίας είχε εξαπλωθεί σε τέτοιο βαθμό, ώστε περιελάμβανε στα εδάφη του και το νότιο τμήμα της Μακεδονίας, την Ήπειρο και την Θεσσαλία μέχρι το Αιγαίο Πέλαγος. Σε αυτά τα προσφάτως κατακτημένα εδάφη η επιρροή από την βυζαντινή αρχιτεκτονική παράδοση ήταν ακόμη σημαντικότερη. Μία τυπική Σερβοβυζαντινή εκκλησία ήταν ορθογωνίου σχήματος, με έναν μεγάλο τρούλο στο κέντρο της και μικρότερους γύρω από τον κεντρικό. Στις περισσότερες περιπτώσεις οι σερβοβυζαντινής αρχιτεκτονικής κτιριακές κατασκευές ήταν διακοσμημένες με τοιχογραφίες με αναπαραστάσεις αποσπασμάτων της Βίβλου.

Αποτελεί έναν από τους σημαντικότερους αρχιτεκτονικούς ρυθμούς της Σερβικής Ορθόδοξης Εκκλησίας, μαζί με την προγενέστερη αρχιτεκτονική σχολή της Ράσκα και την ύστερη αρχιτεκτονική σχολή της Μοράβα.

## Παραδείγματα
*Παναγία του Λιέβις, εκκλησία χτισμένη την περίοδο μεταξύ 1306–9
*Μοναστήρι της Στουντένιτσα
*Μοναστήρι της Γκρατσάνιτσα
*Μοναστήρι του Πατριαρχείου του Πετς
*Μοναστήρι του Λέσνοβο

## Παραπομπές


Κατηγορία:Αρχιτεκτονική στη Σερβία
Κατηγορία:Βυζαντινή αρχιτεκτονική
Κατηγορία:Σερβική Ορθόδοξη Εκκλησία
Κατηγορία:Βασίλειο της Σερβίας
Κατηγορία:Σερβική Αυτοκρατορία
Nice Talking to Me

Το "**Nice Talking to Me**" είναι το πέμπτο άλμπουμ των Spin Doctors. Κυκλοφόρησε στις 13 Σεπτεμβρίου 2005 και είναι το πρώτο άλμπουμ της μπάντας μετά την επανένωση των αρχικών μελών. Είναι το μόνο άλμπουμ που εκδόθηκε από την Ruffnation Music, η οποία έκλεισε λίγο μετά την κυκλοφορία του. Το τραγούδι "Can't Kick the Habit" συμπεριλήφθηκε στην ταινία Grandma's Boy.

## Κομμάτια

## Συντελεστές
* Chris Barron - φωνή (εκτός του κομματιού 8), ακουστική κιθάρα στο κομμάτι 6
* Aaron Comess - κρούστα, ντραμς, φωνητικά στα κομμάτια 1 και 9
* Eric Schenkman - κιθάρα, φωνητικά στα κομμάτια 1, 2, 5, 8, 9 και 10, φωνή στο κομμάτι 8
* Mark White - μπάσο, φωνητικά στο κομμάτι 2
* Vince Jones- πλήκτρα στα κομμάτια 1, 4, 6 και 7
* Matt Wallace - παραγωγή
* Mike Landolt - μηχανικός
* Posie Mliadi, Pete Martinez - επιπλέον μηχανικοί
* Matt Wallace - μίξινγκ
* Brian Gardner - mastering
* Julian Peploe - καλλιτεχνική διεύθυνση
* Mike Waring, Chris Barron και Aaron Comess - φωτογραφία

## Παραπομπές


Κατηγορία:Άλμπουμ του 2005
If the River Was Whiskey

Το "**If the River Was Whiskey**" είναι το έκτο άλμπουμ των Spin Doctors. Κυκλοφόρησε στις 30 Απριλίου του 2013 από την Ruf Records. 

## Κομμάτια
Όλα τα κομμάτια γράφτηκαν από τους Chris Barron, Aaron Comess, Eric Schenkman και Mark White,εκτός από τα σημειωμένα

## Συντελεστές
* Chris Barron - φωνή, καλλιτεχνική διεύθυνση
* Aaron Comess - ντραμς
* Eric Schenkman - κιθάρα
* Mark White - μπάσο
* Ted Jensen - mastering
* Roman Klun - μηχανικός, μίξινγκ
* Jeff Norberg - σχέδιο
* Spin Doctors - φωτογραφία, παραγωγή

## Θέσεις στα τσάρτς

## Παραπομπές


Κατηγορία:Άλμπουμ του 2013
Deep Blue Something (άλμπουμ των Deep Blue Something)

Το "**Deep Blue Something**" είναι το τέταρτο άλμπουμ των Deep Blue Something. Κυκλοφόρησε από την Aezra το 2001. Κυκλοφόρησε αποκλειστικά στις ΗΠΑ. Περιέχει 5 τραγούδια από το Byzantium, που είχε κυκλοφορήσει αποκλειστικά σε Ιαπωνία, Ευρώπη και Καναδά, και 8 καινούρια.

## Κομμάτια
#"Military Man" (Toby Pipes/Clay Bergus) - 5:08
#"So Precious" (Deep Blue Something) - 3:04
#"She Is" (Deep Blue Something/Matthew Wilder) - 3:26
#"Burning a Past" (Deep Blue Something) - 3:23
#"Higher" (Todd Pipes/Toby Pipes/Clay Bergus/Jeff Whittington) - 4:35
#"Number One" (Toby Pipes) - 3:47
#"Hell in Itself" (Todd Pipes) - 4:07
#"Who Wants It" (Todd Pipes/Toby Pipes) - 2:25
#"Focus" (Toby Pipes) - 4:11
#"Parkbench" (Toby Pipes) - 5:00
#"Page Me Wolverine" (Todd Pipes) - 3:18
#"Enough to Get By" - 5:13 (Todd Pipes/Toby Pipes) - 5:13
#"Beautiful Nightmare" (Todd Pipes/Toby Pipes/Greg Wells/Charlotte Caffey) - 4:11

## Συντελεστές
* Todd Pipes – φωνή, μπάσο
* Toby Pipes – φωνή, κιθάρα
* Clay Bergus – φωνή, κιθάρα
* John Kirtland – ντραμς, κρουστά
* Jeff Roe - τρομπόνι, ενορχήστρωση κόρνων
* Randy Burgeson - τρομπέτα
* Dave Monsch - σαξόφωνο
* Peter Hyrka - βιολί, ενορχήστρωση εγχόρδων
* David Angel - βιολί
* Cate Myer - βιολί
* Alan Umstead - βιολί
* Gary Tussing - τσέλο
* Ron de la Vega - τσέλο
* Paulinho Dacosta - κρουστά
* Jeff Whittington - πλήκτρα
* Jason Carmer - μηχανικός
* Joe Chiccarelli - μηχανικός
* Jim Ebert - μίξινγκ
* Anthony Frederick - φωτογραφία
* David Leonard - μηχανικός
* Don C. Tyler - mastering
* Charles Fisher - παραγωγός
## Παραπομπές


Κατηγορία:Άλμπουμ του 2001
Κους

Η **Κους** (*[[αραβικά]] : قوص*) είναι μια πόλη της Αιγύπτου στη δεξιά όχθη του Νείλου στην Άνω Αίγυπτο στο Κυβερνείο Κένα μεταξύ Κένα και Λούξορ. Σύμφωνα με την απογραφή του 2010 έχει 64.320  κάτοικους.

## Ιστορία
Η πόλη είναι γνωστή από την αρχαιότητα. Η σημερινή της ονομασία είναι αραβική και προέρχεται το Κοπτικό όνομά "Κος βιρβίρ" "καμένη Κος" ώστε να διακρίνεται από ομώνυμες πόλεις βορειότερα σε ψυχρότερες περιοχές, η λέξη Κος, ζωντανεύει την ιδέα της θλίψης ή του τάφου . Επίσης ονομαζόταν **Απολλινόπολις η μικρά**, "η πόλη του Απόλλωνα", ή ακριβέστερα "Η μικρή πόλη του Απόλλωνα" ώστε να διακρίνεται από την πόλη νοτιότερα πο ονομαζόταν Απολλινόπολις η μεγάλη, "Η μεγάλη πόλη του Απόλλωνα", η σημερινή Εντφού.

Αργότερα ονομάστηκε "Διοκλητιανόπολις" και ήταν χριστιανική επισκοπή, επίσκοπος  βοηθός του μητροπολίτη της Θηβαΐδας.

Η πόλη είχε  σημασία στον Μεσαίωνα και στη συνέχεια έχασε, προς όφελος των δύο γειτόνων της Κένα και Λούξορ. Η θέση της σε έναν βρόχο του ποταμού Νείλου στην πραγματικότητα το πιο κοντινό σημείο προς την Ερυθρά Θάλασσα την έκανε γέφυρα διέλευσης για τα αγαθά από την Άπω Ανατολή και ένα βήμα από τον δρόμο του προσκυνήματος στη Μέκκα κατά τις Σταυροφορίες.Άραβες γεωγράφοι την περιγράφουν ως την τρίτη μεγαλύτερη πόλη της Αιγύπτου. Ο Ίμπν Μπατούρα έγραψε:

Την ίδια στιγμή, σε 1336 κατά το τρίτο της βασιλείας του, ο Σουλτάνος των Μαμελούκων  Μπαχρί Αν Νασίρ Μωχάμεντ συνέλαβε τον Χαλίφη των Αββασιδών Αλ  Μουσταφκί και τον φυλάκισε με την οικογένειά του στην ακρόπολη του Καΐρου πριν από την εξορία στην Κους όπου πέθανε το 1239 - 1240. Αν Νασίρ Μωχάμεντ στη συνέχεια πεθαίνει και ορίσθηκε διάδοχός του ο Ιμπραχίμ αλ ΟυατχίγκW πρώτος εγγονός του Αλ Χακίμ Α΄. Σε αντίθεση με ό, τι συνέβη το 1302, ο σουλτάνος δεν απάγγειλε όρκο πίστης στο χαλίφη, αλλά ο χαλίφης υποσχέθηκε υποταγή στον σουλτάνο.

Ωστόσο, η ανασφάλεια στο δρόμο από Κους προς Αϊντάμπ η οποία χρησίμευσε ως λιμάνι έξοδος στην Ερυθρά Θάλασσα οδήγησε τους εμπόρους και τους προσκυνητές να επιλέξουν άλλη διαδρομή.

Η πόλη κατά τον 20ο αιώνα με την εγκατάσταση της βιομηχανίας ζάχαρης αποκτά πάλι κάποια σημασία.

## Παραπομπές


Κατηγορία:Πόλεις της Αιγύπτου
Κατηγορία:Πόλεις της Αρχαίας Αιγύπτου
Κατηγορία:Αρχαιολογικοί τόποι στην Αίγυπτο
11th Song

Το ***11th Song*** είναι το πρώτο άλμπουμ των Deep Blue Something. Κυκλοφόρησε από την Doberman Records το 1993.

## Λεπτομέρειες
Ο ιδιοκτήτης της δισκογραφικής Louis Bickel, Jr. γνώρισε την μπάντα το 1992 όταν τους αποκαλούσαν ακόμα "Leper Messiah". Αφού τους προσέγγισε φιλικά, έμαθε ότι προσπαθούσαν να βγάλουν το πρώτο τους CD αλλά δεν είχαν αρκετά χρήματα. Στα τέλη του 1992, ο Bickel τους έδωσε τουλάχιστον 3,000 δολάρια για να το ηχογραφήσουν. Αρχικά το CD έκανε μέτριες πωλήσεις αλλά αυξήθηκαν με τον καιρό. Το άλμπουμ περιέχει την πρώτη εκδοχή της μεγάλης τους επιτυχίας, "Breakfast at Tiffany's".

## Κομμάτια
Όλα τα κομμάτια γράφτηκαν από τους Todd και Toby Pipes, εκτός από τα σημειωμένα
#"One for Reality" - 4:50
#"Raise Your Hands" - 5:16
#"7 A.M." - 4:09
#"You" - 3:29
#"She'll Go to Pieces" - 5:11
#"Someday" - 4:40
#"No More" - 2:50
#"Loneliest Man" - 4:39
#"What a Single Word Can Do" - 3:52
#"Breakfast at Tiffany's" (Todd Pipes) - 5:18
#"11th Song" [κρυφό κομμάτι]- 9:44

## Συντελεστές
* Todd Pipes – φωνή, μπάσο, παραγωγή
* Toby Pipes – φωνή, κιθάρα, παραγωγή
* John Kirtland – ντραμς, κρουστά, παραγωγή

## Παραπομπές


Κατηγορία:Άλμπουμ του 1993
Πρόεδρος της Υεμένης

Ο **Πρόεδρος της Δημοκρατίας της Υεμένης ** είναι ο αρχηγός κράτους της Υεμένης.

Σύμφωνα με το Σύνταγμα της Υεμένης, ο Πρόεδρος είναι επίσης ο ανώτατος διοικητής των Ενόπλων Δυνάμεων της χώρας και επικεφαλής της εκτελεστικής εξουσίας της κυβέρνησης της Υεμένης.

Από το 2022 Πρόεδρος  είναι ο επικεφαλής του Προεδρικού Συμβουλίου Ηγεσίας, Ρασάντ αλ Αλιμί.

## Πρόεδροι της Δημοκρατίας της Υεμένης (1990–σήμερα)

## Επαναστατικές κυβερνήσεις

## Τελευταίες εκλογές
Προεδρικές εκλογές έγιναν στις 21 Φεβρουαρίου 2012. Ο μοναδικός υποψήφιος ήταν ο υπηρεσιακός πρόεδρος Αμπντ αλ-Ραμπ Μανσούρ αλ-Χαντί, ο οποίος εξελέγη και ορκίστηκε στις 25 Φεβρουαρίου 2012. 
**Πρόεδρος, 21 Φεβρουαρίου 2012**
|-
!style="background-color:#E9E9E9" align=left|Υποψήφιοι – Κόμματα στα οποία πρόσκεινται
!style="background-color:#E9E9E9" align=right|Ψήφοι
!style="background-color:#E9E9E9" align=right|%
|-
|align=left|Αμπντ Ραμπούχ Μανσούρ Χαντί – Γενικό Κογκρέσο του Λαού
|align="right" |6.621.921
|align="right" |99,80
|-
|align=left style="background-color:#E9E9E9"|**Σύνολο ψήφων** (συμμετοχή 64,78%)
|width="75" align="right" style="background-color:#E9E9E9"|**6.635.192**
|width="30" align="right" style="background-color:#E9E9E9"|**100,00**
|-
|align="left" valign="top"|Εγγεγραμμένοι 
|width="75" align="right"|10.243.364
|width="75" align="right"|&nbsp;
|-
|align=left colspan=3|Πηγή: Le Figaro
|}

## Παραπομπές


## Εξωτερικοί σύνδεσμοι
*World Statesmen - Yemen
Περθ (Σκωτία)

Το **Περθ** () είναι πόλη στην κεντρική Σκωτία που βρίσκεται τις όχθες του ποταμού Τάι, με περίπου 50.000 κατοίκους.

## Ιστορικό
Είναι το διοικητικό κέντρο της περιοχής του συμβουλίου του Περθ και Κίνρος και η ιστορική κομητεία του Πέρθσαϊρ. Σύμφωνα με την προκαταρκτική απογραφή του 2011 που έγινε στο Περθ, συμπεριλαμβάνοντας και τα άμεσα προάστια, έχει πληθυσμό 50.000. Το Περθ είναι γνωστό ως η «Δίκαιη Πόλη» από την έκδοση του μυθιστορήματος η «Δίκαιη Υπηρέτρια του Περθ» από τον Σκωτσέζο συγγραφέα Γουόλτερ Σκοτ το 1828. Κατά τη διάρκεια του ύστερου μεσαίωνα η πόλη ονομαζόταν επίσης Αγ. Ιωάννης (St John's Toun) από τους κατοίκους της σε αναφορά της κύριας εκκλησίας τους που ήταν αφιερωμένη στον Αγ. Ιωάννη τον Βαπτιστή. Αυτή η ονομασία έχει ακόμη διατηρηθεί από την ποδοσφαιρική ομάδα της πόλης.

Η ονομασία Περθ προέρχεται από μια πικτική λέξη για το ξύλο ή αλσύλλιο. Υπήρχε εγκατάσταση ανθρώπινη ήδη από τα προϊστορικά χρόνια, σε φυσικό ανάχωμα που υψώνεται ελαφρά στην πλημμυρισμένη κοιλάδα του Τάι, εκεί όπου ο ποταμός μπορούσε να διασχιστεί κατά την άμπωτη. Η περιοχή που περιλαμβάνει τη μοντέρνα πόλη είναι γνωστό ότι ήταν κατειλημμένη από τη Μεσολιθική εποχή από κυνηγούς - τροφοσυλλέκτες που έφτασαν πριν από 8.000 χρόνια. Δίπλα από νεολιθικές ορθόμενες πέτρες και κύκλους που υπάρχουν χρονολογούνται από το 4000 π.Χ. με την εισαγωγή της καλλιέργειας στην περιοχή.

Η παρουσία του αββαείου του Σκον (Scone), έδρας της «Πέτρας της Μοίρας» (Stone of Destiny) όπου στέφθηκε ο βασιλιάς των Σκωτσέζων, ενίσχυσε την πρώιμη έντονη σημασία της πόλης.

## Αθλητισμός
* Σαιντ-Τζόνστοουν ΦΚ, επαγγελματική ποδοσφαιρική ομάδα

## Παραπομπές


Κατηγορία:Πόλεις της Σκωτίας
Τιαρού

Η **Τιαρού** ήταν αρχαία πόλη και φρούριο της Αιγύπτου στο «δρόμο του Ώρου», τον μεγάλο αρχαίο δρόμο που οδηγούσε από την Αίγυπτο στη Χαναάν. Αναφέρεται, αν και όχι συχνά, με τις ονομασίες Zaru, Tharu, Djaru και Tjel, και ήταν γνωστή στους Έλληνες ως **Ζέλα** ή **Σέλα**. Έχει προταθεί ότι λείψανα της είναι η σημερινή Τελ ελ Χαμπούα κοντά στη Καντάρα και στη σημερινή Διώρυγα του Σουέζ.

Στην πόλη λατρευόταν ο Ώρος με τη μορφή ενός λιονταριού και λόγω της στενής θεολογικής διασύνδεσης με την Εντφού αναφέρεται ως *Εντφού της Κάτω Αιγύπτου*.

Ήταν μια συνοριακή πόλη σε αφιλόξενη περιοχή της ερήμου, τόπος εξορίας για εγκληματίες και τόπος τιμωρίας για διάφορα εγκλήματα υπαλλήλων που στέλνονταν εξορία στη Τιαρού.

## Παραπομπές


Κατηγορία:Πόλεις της Αρχαίας Αιγύπτου
Κατηγορία:Κάστρα της Αιγύπτου
Κασρ ελ Μπανάτ

Το **Κασρ ελ Μπανάτ** είναι ένα αρχαίο ρωμαϊκό  φρούριο που βρίσκεται ανάμεσα στις σημερινές πόλεις Κιφτ και Αλ Κουσαΐρ στην Αίγυπτο.

Το φρούριο έχει πλάτος 40 μέτρα και μήκος 33 μέτρα. Οι επιγραφές που βρέθηκαν κοντά χρονολογούνται από τη βασιλεία των αυτοκρατόρων Αυγούστου και Αδριανού.

## Παραπομπές


Κατηγορία:Αρχαιολογικοί τόποι στην Αίγυπτο
Κατηγορία:Κάστρα της Αιγύπτου
Κατηγορία:Ρωμαϊκά κάστρα
Αϊντάμπ

Η **Αϊντάμπ** (αραβικά: عَيذاب) ήταν αρχαία και μεσαιωνική πόλη και λιμένας της Αιγύπτου στη δυτική ακτή της Ερυθράς Θάλασσας. Η εγκαταλειμμένη περιοχή της πόλης βρίσκεται στο Τρίγωνο της Χαλάιμπ ένα έδαφος που αμφισβητείται μεταξύ της Αιγύπτου και του Σουδάν.

## Ιστορία
Ενδεχομένως η πόλη υπήρχε κατά την εποχή των Πτολεμαίων, καταλήφθηκε από τους νομάδες Μπέζα πριν από την κατάληψή της από τους Φατιμίδες της Αίγυπτου τον 10ο αιώνα. Βρίσκεται περίπου 20 χιλιόμετρα βόρεια του σύγχρονου λιμανιού Χαλάιμπ.

Η πόλη έγινε σημαντικό λιμάνι για το εμπόριο της Ανατολής (ιδιαίτερα με την Υεμένη) και για τους μουσουλμάνους προσκυνητές από την Αφρική στην πορεία τους προς τη Μέκκα κατά τη διάρκεια του 10ου και 11ου αιώνα. Οι σταθεροί νοτιάδες έκαναν δύσκολο για τα μεγάλα πλοία να ταξιδεύουν στο Σουέζ κάτι που ευνόησε την Αϊντάμπ.

Η Αϊντάμπ ήταν κοντά στην Τζέντα και συνδέονται με πλοίο, εδώ έρχονταν τα καραβάνια από το Ασουάν και άλλες πόλεις στον Νείλο. Ο Νασίρ Χουσράφ πίστευε ότι στην περιοχή είχαν τις καλύτερες καμήλες στον κόσμο. Οι νομάδες Μπέζα προστάτευαν την πόλη και τους εμπόρους.

Η πόλη λεηλατήθηκε από τον σταυροφόρο Ρευνιόν του Σατιλιόν το 1182 και από τον βασιλιά Dawud της Νουβίας γύρω στο 1270.

Η πόλη ως το τέλος των Σταυροφοριών έχασε τη σημασία που είχε λόγω αυξημένου ανταγωνισμού με άλλους λιμένες. Το 1326 ο Ιμπν Μπατούτα ταξίδεψε από την Αίγυπτο προς τη Μέκκα μέσω της Αϊντάμπ η οποία ήταν κατά την εξεταζόμενη περίοδο μία από τις τρεις πιθανές διαδρομές. Ωστόσο κατά την προσέγγιση της Αϊντάμπ αναγκάστηκε να γυρίσει πίσω λόγω τοπικής εξέγερσης, επιστρέφοντας στο Κάιρο και να πάει στη Μέκκα από μια διαφορετική διαδρομή.

Μετά την άνοδο των Μαμελούκων η Τζέντα έλαβε προτιμησιακή μεταχείριση για την ινδική εμπόριο.

Τέλος το 1426 ο σουλτάνος των Μαμελούκων κατέστρεψε την πόλη ως αντίποινα για τη λεηλασία εμπόρων καθ' οδόν προς τη Μέκκα. Οι κάτοικοι της πόλης κατέφυγαν στο Ντονγκόλα και στη Σουακίν, αλλά σφαγιάστηκαν στην τελευταία. Αυτό ήταν μέρος της εκστρατείας του σουλτάνου για να εξασφαλίσει για την Αίγυπτο τα αποκλειστικά δικαιώματα επί την Ερυθρά Θάλασσα εμπόριου μεταξύ της Υεμένης και της Ευρώπης.

Ο πρώην λιμένας της πόλης δεν υπάρχει πια, και η περιοχή σήμερα είναι ακατοίκητη.

## Παραπομπές


Κατηγορία:Πόλεις της Αρχαίας Αιγύπτου
Επίσκοπος Θηβών και Λεβαδείας Δοσίθεος

Ο **Επίσκοπος Θηβών και Λεβαδείας Δοσίθεος**(18 Αυγούστου 1807 – 19 Οκτωβρίου 1885) (γεννημένος ως **Δοσίθεος Ασημακίδης**) ήταν Έλληνας ιεράρχης του δέκατου ένατου αιώνα και ένας από τους Επισκόπους της Εκκλησίας της Ελλάδας.

## Πρώιμος βίος και σταδιοδρομία
Ο Δοσίθεος Ασημακίδης γεννήθηκε στους Πετσάκους της πρώην Επαρχίας Καλαβρύτων, το 1807. Στα πρώτα χρόνια της σταδιοδρομίας του ανήκε ως Μοναχός στο Μοναχολόγιο της Ιεράς Μονής Παμμεγίστων Ταξιαρχών Αιγιαλείας.

Το 1837 στην Ιερά Μονή Παμμεγίστων Ταξιαρχών, όταν ηγούμενος ήταν ο Μελέτιος Ροβήλος, ιδρύθηκε Ελληνικό Σχολείο, το οποίο είχε πολύ μεγάλη σημασία για την πνευματική ζωή και την εκκλησιαστική δράση και δύναμη της. Ο Δοσίθεος Ασημακίδης που τότε ήταν μοναχός, αποτέλεσε τον έναν από τους δύο πρώτους δασκάλους του Σχολείου. Ο δεύτερος δάσκαλος ήταν ο Μητροφάνης Οικονομόπουλος που το 1852 χειροτονήθηκε Επίσκοπος Άνδρου και Κέας. Σύμφωνα με τις χειρόγραφες συγγραφές του που σώζονται στην βιβλιοθήκη του μοναστηριού, ο Δοσίθεος είχε σπουδαία θεολογική και φιλολογική κατάρτιση.

Την περίοδο της Τουρκοκρατίας διετέλεσε ως διδάσκαλος στην Επαρχία Καλαβρύτων και μετέπειτα ως ιεροκήρυκας Αθηνών.

Επιλέχθηκε από την Ιερά Σύνοδο στην θέση του Επισκόπου Θηβών και Λεβαδείας στην οποία διετέλεσε για είκοσι επτά χρόνια, το διάστημα 1858 έως το 1885. Ο Δοσίθεος αποτέλεσε τον πεντηκοστό όγδοο Επίσκοπο Θηβών και Λεβαδείας αντικαθιστώντας τον Αβράμιο. Ο διάδοχός του ήταν ο Ιερώνυμος Α΄.

## Παραπομπές


Κατηγορία:Μητροπολίτες Θηβών
Μπένι Σουέφ

Η **Μπένι Σουέφ** (*[[αραβικά]] :  بنى سويف*) είναι πόλη της Αιγύπτου πρωτεύουσα του κυβερνείου Μπένι Σουέφ. Βρίσκεται 16 μέτρα πάμω από την επιφάνεια της θάλασσας, έχει 233.142 κατοίκους κι απέχει 115 χλμ από το Κάιρο. 

Η Μπένι Σουέφ ήταν ένα μικρό χωριό ως τα τέλη του 19ου αιώνα. Είναι έδρα πανεπηστημίου ενώ έχει και αρχαιολογικό μουσείο με πολλά εκθέματα από την αρχαιότητα που έχουν βρεθεί στη ευρύτερη περιοχή.

## Κλίμα
Το σύστημα ταξινόμησης κλίματος Κέππεν-Γκάιγκερ χαρακτηρίζει το κλίμα της καυτή έρημο (BWH), όπως και όλο της Αιγύπτου . Έχει πολύ ζεστά καλοκαίρια και ζεστούς χειμώνες με δροσερές νύχτες. 

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αιγύπτου
Σικελικό Σοσιαλιστικό Κόμμα

Το **Σικελικό Σοσιαλιστικό Κόμμα** (σικ. *Partitu Sucialista Sicilianu*, ιτ. *Partito Socialista Siciliano*) είναι ένα σοσιαλδημοκρατικό πολιτικό κόμμα της Σικελίας. Το κόμμα ιδρύθηκε το 1893 και ανασυστάθηκε το 2013.
Το κόμμα επιδιώκει την πλήρη εφαρμογή του ειδικού καθεστώτος της Σικελίας και υποστηρίζει την ενοποίηση της Σικελίας αριστεράς σε μια δημοκρατική σοσιαλιστική προοπτική. Τα μέλη του κόμματος προέρχονται από της Σικελίας τμήματα του Ιταλικού Σοσιαλιστικού Κόμματος, το Ιταλικού Δημοκρατικού Σοσιαλιστικού Κόμματος και το Ιταλικού Σοσιαλιστικού Κόμματος της Προλεταριακής Ενότητας.

## Παραπομπές


Κατηγορία:Σοσιαλδημοκρατικά κόμματα
Κατηγορία:Σοσιαλιστικά κόμματα στην Ιταλία
Ιερά Μητρόπολις Βοστώνης

Η **Ιερά Μητρόπολις Βοστώνης** (πρώην **Επισκοπή Βοστώνης**) είναι μητρόπολη της Ελληνικής Ορθόδοξης Εκκλησίας στην περιοχή της Νέας Αγγλίας των Ηνωμένων Πολιτειών. Είναι τμήμα της Αρχιεπισκοπής Αμερικής που υπάγεται στο Οικουμενικό Πατριαρχείο Κωνσταντινουπόλεως και σημερινός της Μητροπολίτης, από τις 8 Απριλίου 1984, είναι ο Μεθόδιος (Τουρνάς). 

Η Μητρόπολη έχει συνολικά 63 Ενορίες και ο συνολικός ορθόδοξος πληθυσμός της ανέρχεται σε 230.000 άτομα.
thumb|left|280px|Ο Καθεδρικός Ναός του Ευαγγελισμού στην πόλη της Βοστώνης.

## Ιστορικά στοιχεία
Η Επισκοπή Βοστώνης ιδρύθηκε το 1922 ως τμήμα της Αρχιεπισκοπής Βορείου και Νοτίου Αμερικής. Το 1930, λόγω αναδιοργάνωσης της Αρχιεπισκοπής, όλες οι επισκοπές της καταργήθηκαν. Στις 31 Μαΐου 1938 επανήλθε ο τίτλος του Επισκόπου Βοστώνης και δινόταν σε τιτουλάριο επίσκοπο. Το 1950 η περιοχή συνέστησε την Τρίτη Αρχιεπισκοπική Περιφέρεια, με επικεφαλής βοηθό επίσκοπο.

Στις 15 Μαρτίου 1979, η Τρίτη Αρχιεπισκοπική Περιφέρεια μετατράπηκε εκ νέου σε ανεξάρτητη επισκοπή. Τον Νοέμβριο του 1997 ο επίσκοπος Βοστώνης Μεθόδιος εξελέγη Μητροπολίτης Ανέων και συνέχισε να διοικεί προεδρικώς την Επισκοπή Βοστώνης. Στις 20 Δεκεμβρίου 2002, κατόπιν απόφασης της Ιεράς Συνόδου του Οικουμενικού Πατριαρχείου, όλες οι επισκοπές της Αρχιεπισκοπής Αμερικής ανυψώθηκαν σε Μητροπόλεις και ο Μητροπολίτης Μεθόδιος έλαβε έκτοτε τον τίτλο του Μητροπολίτη Βοστώνης.

Έδρα του εκάστοτε Μητροπολίτη Βοστώνης είναι ο Καθεδρικός Ναός του Ευαγγελισμού της Θεοτόκου στην πόλη της Βοστώνης, ενώ τα μητροπολιτικά γραφεία βρίσκονται στο Μπρούκλαϊν της Πολιτείας της Μασαχουσέτης, μαζί με την Ελληνορθόδοξη Θεολογική Σχολή του Τιμίου Σταυρού.

### Επισκοπικός κατάλογος
thumb|right|280px|Ο σημερινός Μητροπολίτης Μεθόδιος.

## Παραπομπές


## Πηγές
*  

## Εξωτερικοί σύνδεσμοι
*Επίσημη ιστοσελίδα Ιερά Μητρόπολις Βοστώνης

Βοστωνη
Κατηγορία:Πολιτισμός της Βοστώνης
Ντόμπροτα (Κότορ)

μικρογραφία|Άποψη της Εκκλησίας του Αγίου Ματθαίου.
Η **Ντόμπροτα** (σερβικά κυριλλικά: ) είναι πόλη ευρισκόμενη στα νοτιοδυτικά του Μαυροβουνίου, εντός του Δήμου του Κότορ.

## Δημογραφία

### Ιστορική εξέλιξη του πληθυσμού

### Κατανομή του πληθυσμού ανά εθνότητα

## Παραπομπές


Κατηγορία:Πόλεις του Μαυροβουνίου
Κατηγορία:Οικισμοί του Κότορ
Έλληνες της Ουκρανίας

Οι **Έλληνες της Ουκρανίας** είναι η ελληνική εθνική μειονότητα που κατοικεί στην Ουκρανία, αναγνωρισμένη επίσημα από το ουκρανικό κράτος. Η πλειονότητά τους είναι συγκεντρωμένοι γύρω από την πόλη της Μαριούπολης. Σύμφωνα με την Ουκρανική απογραφή του 2001 στην Ουκρανία κατοικούν 91.548 Έλληνες, οι οποίοι αποτελούν το 0,2% του πληθυσμού της χώρας.

## Ιστορία
Ελληνική παρουσία στον Εύξεινο Πόντο υπάρχει από την αρχαιότητα. Οι πρώτες Ελληνικές αποικίες στις ακτές της σημερινής Ουκρανίας ιδρύθηκαν κατά τον 6ο αιώνα π.Χ.. Οι κάτοικοι αυτών τον αποικιών έκαναν συχνά εμπόριο με άλλους λαούς της Μαύρης Θάλασσας (Σκύθες, Κιμμέριους, Γότθους, Μαιώτες). Μετά την εισβολή των Μογγόλων στις στέπες του βορρά, οι Τατάροι που τους ακολουθούσαν κατέβηκαν νοτιότερα προς την Κριμαία. Οι αρχαίοι κάτοικοί της οι Έλληνες παρέμειναν μόνο στους νότιους λόφους της Κριμαίας. Αργότερα με την συναναστροφή τους με τους Τατάρους, ορισμένοι Έλληνες εγκατέλειψαν την μητρική τους γλώσσα τα Ελληνικά και χρησιμοποίησαν την Ουρούμ μια διάλεκτο της κριμαϊκής ταταρικής γλώσσας. 

Οι Έλληνες συνυπήρχαν με τους Τατάρους της Κριμαίας μέχρι που η Ρωσική Αυτοκρατορία κατέλαβε την Κριμαία. Τότε η αυτοκράτειρα Αικατερίνη η Μεγάλη αποφάσισε να εκτοπίσει τον πληθυσμό των Ελλήνων της Κριμαίας στις βόρειες ακτές της Αζοφικής Θάλασσας. Αυτοί εγκαταστάθηκαν σε διάφορα χωριά γύρω από το Ντονέτσκ και  τη Μαριούπολη. Κατά τα έτη 1828-1856 εγκαταστάθηκαν στην ευρύτερη περιοχή χιλιάδες Έλληνες. Από το 1810 έως το 1873 η Μαριούπολη με τα γύρω ελληνικά χωριά αποτελούσε «ελληνική διοικητική περιοχή». Μέχρι το 1859 στην περιοχή της Μαριούπολης δεν επιτρεπόταν εγκατάσταση ατόμων άλλης εθνικότητας.  

Το 1937 ο Ιωσήφ Στάλιν οργάνωσε εκκαθαρίσεις εναντίον των Ελλήνων με αποτέλεσμα 30.000 Έλληνες να μεταφερθούν σε Γκουλάγκ της Σιβηρίας. Εξαιτίας της μεγάλης καταπίεσης του ελληνικού πληθυσμού πολλοί Έλληνες της περιοχής αναγκάστηκαν να δηλώσουν ότι ανήκουν στη ρωσική ή στην ουκρανική εθνότητα. 

Σύμφωνα με απογραφή του 1989 στην περιοχή της Αζοφικής θάλασσας, κατοικούσαν 104.091 Έλληνες, αλλά στην πραγματικότητα είναι περισσότεροι, αν λάβουμε υπόψη και αυτούς, που στο παρελθόν είχαν αναγκαστεί να εμφανίζονται είτε ως Ρωσικής καταγωγής είτε ως Ουκρανικής καταγωγής. Οι Έλληνες της Μαριούπολης μιλούν μία ιδιαίτερη ελληνική διάλεκτο του Εύξεινου Πόντου, τα Μαριουπολίτικα.

Σύμφωνα με την απογραφή του 2001 έχουν απομείνει 91.500 Έλληνες, η πλειονότητά τους στην περιφέρεια Ντονέτσκ.

## Εικόνες
Ελληνικά μνημεία πολιτιστικής κληρονομιάς στην Ουκρανία

AncientTownOlvia.jpg|Ερείπια της Ολβίας
Базилика 1935 года 4.jpg|Ερείπια της Βασιλικής στη Χερσόνησο
Архітектурно-археологічний комплекс «Стародавнє місто Пантікапей».JPG|Αρχαιολογικός χώρος στο Παντικάπαιον
Filiki Hetairia House in Odessa-11.jpg|Κτήριο της Φιλικής Εταιρίας στην Οδησσό


## Δείτε επίσης
* Έλληνες της Κριμαίας
*Πόντιοι
* Ελληνική επιχείρηση της Εν Κα Βε Ντε

## Παραπομπές
Ουκρανια
Κατηγορία:Πόντος
Κατηγορία:Ελληνική διασπορά ανά χώρα
Γυναικόπολις

Η **Γυναικόπολις** ήταν αρχαία πόλη της Αιγύπτου.

Ήταν γνωστή στην αρχαία Αίγυπτο ως Περ Νεμπέτ Ιμανού (Per Nebet Imau). Ήταν η πρωτεύουσα της Νομής Γυναικοπόλεως όπου αναφέρεται από τον Στράβωνα, νομίσματα που έχουν το αποτύπωμά της πόλης στην εποχή του Αδριανού εξακολουθούν να υπάρχουν. Η πόλη ταυτίζεται, χωρίς νάναι σίγουρο, είτε με την Ανθύλα, η την Κομ Ελ Χισν,

Το όνομα της πόλης προέρχεται από την εποχή των Φαραώ, επειδή παρείχε στις αρχαίες Αιγύπτιες βασίλισσες σανδάλια και άλλα γυναικεία προϊόντα, Αργότερα οι Πέρσες βασιλιάδες της Αιγύπτου έκαναν το ίδιο για τις βασίλισσες τους, τις εφοδίαζαν από την πόλη με σανδάλια ή άλλα προϊόντα,

## Παραπομπές


Κατηγορία:Πόλεις της Αρχαίας Αιγύπτου
Ούλι Χένες

Ο **Ούλριχ** ("**Ούλι**") **Χένες** (γενν. 5 Ιανουαρίου ή 5 Μαΐου 1952, Ουλμ) είναι Γερμανός πρώην ποδοσφαιριστής και μάνατζερ ποδοσφαίρου. Συνέδεσε το όνομά του με τη Μπάγερν Μονάχου. Ο πατέρας του ήταν κρεοπώλης και ο ίδιος ακολούθησε αυτό το επάγγελμα. Μικρότερος αδελφός του είναι ο Ντίτερ Χένες, επίσης πρώην παίκτης της Μπάγερν.

## Καριέρα ποδοσφαιριστή

Ποδοσφαιρικά ξεκίνησε στην VfB Ulm, ενώ αργότερα έπαιξε στην TSG Ulm1846, η οποία σήμερα ονομάζεται SSV Ulm 1846. Στα 18 του (15.8.1970, 1-1 εκτός έδρας στην Στουτγάρδη) έκανε το ντεμπούτο του με την ομάδα της Μπάγερν.
Έπαιζε δεξιός ακραίος επιθετικός (ύψος: 1,80 μ., 77 κιλά) και ήταν από τους γρηγορότερους παίκτες της Ευρώπης, τρέχοντας τα 100 μέτρα σε 11 δευτερόλεπτα.
Το 1975 στον τελικό με την Λιντς, χωρίς άμεση επέμβαση αντιπάλου, έπαθε ζημιά στο γόνατο και συγκεκριμένα στο μηνίσκο.
Συνέχισε την καριέρα του με φαρμακευτική αγωγή, μέχρι που το 1978 έχασε τη θέση του στην ενδεκάδα.
Την ίδια χρονιά πήγε δανεικός για το ποσό των 200.000 μάρκων στην Νυρεμβέργη, όπου εκεί είχε μόνο 11 συμμετοχές και στο τέλος της σεζόν η Νυρεμβέργη έπεσε στη Β' Εθνική κατηγορία.

## Καριέρα μάνατζερ

Το 1979 επιστρέφει στη Μπάγερν και αναλαμβάνει το πόστο του μάνατζερ. Η ομάδα του Μονάχου είχε εκείνο το διάστημα 7 εκατομμύρια μάρκα χρέος.
Θα πρέπει να σημειωθεί ότι ο Χένες υπήρξε ο τρίτος μάνατζερ της Μπάγερν από την ίδρυση της Μπουντεσλίγκα, ενώ έφτασε μέχρι και την προεδρία.
 
Το 1984 έγινε η μεταγραφή του Καρλ-Χάινς Ρουμενίγκε στην Ίντερ για 11 εκατομμύρια μάρκα και το ποσό αυτό «έσωσε» ουσιαστικά τη Μπάγερν οικονομικά. Ήταν τότε η δεύτερη ακριβότερη μεταγραφή, μετά από αυτή του Ντιέγκο Μαραντόνα.

## Άλλες Δραστηριότητες

Το 1985 ίδρυσε συνεταιρικά με τον Βέρνερ Βάις την αλλαντοποιΐα «HoWe Wurstwaren» στην Νυρεμβέργη, την οποία σήμερα διευθύνουν τα δύο παιδιά του Χένες, η Σαμπίνε και ο Φλόριαν.

## Φοροδιαφυγή

Έχει καταδικαστεί σε ποινή φυλάκισης 3,5 ετών χωρίς αναστολή για φοροδιαφυγή.
Συγκεκριμένα ο Χένες είχε παραδεχθεί ότι απέκρυψε 27,2 εκατομμύρια ευρώ σε φόρους εισοδήματος σε μυστικούς λογαριασμούς σε ελβετική τράπεζα, καταδικάστηκε από το δικαστήριο και οδηγήθηκε στη φυλακή του Λάντσμπεργκ.

## Παραπομπές


Κατηγορία:Γερμανοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 1974
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Κατηγορία:Ποδοσφαιριστές Ευρωπαϊκού Πρωταθλήματος 1972
Κατηγορία:Ποδοσφαιριστές Ευρωπαϊκού Πρωταθλήματος 1976
Κατηγορία:Ποδοσφαιριστές στους Θερινούς Ολυμπιακούς Αγώνες 1972
Εθάμ

Η **Εθάμ** ήταν αρχαία πόλη της Αιγύπτου που αναφέρεται στην Αγία γραφή. Ήταν η δεύτερη πόλη, μετά τη Σοκχώθ, κατά την οποία οι Ισραηλίτες σταμάτησαν κατά την Έξοδο. 

Σύμφωνα με την Τορά η Eθάμ ήταν στην άκρη της ερήμου (δηλαδή την άκρη του πολιτισμού ή στην άκρη της καλλιεργούμενης γης) και σηματοδότησε την έναρξη του ταξιδιού κατά μήκος μιας διαδρομής που απέφυγαν την είσοδο στη χώρα των Φιλισταίων. Έχει προταθεί ότι η Εθάμ είναι άλλο όνομα για το Φρούριο Κετάμ, το οποίο βρίσκεται στο Μεγάλο τείχος της Αιγύπτου, που εκτεινόταν από τη Μεσόγειο Θάλασσα στον κόλπο του Σουέζ. Επίσης προτάθηκε ότι ίσως να είναι κοντά στη σύγχρονη πόλη της Ισμαηλία.

## Παραπομπές
* This article incorporates text from a publication now in the public domain: Easton, Matthew George (1897). "article name needed". Easton's Bible Dictionary (New and revised ed.). T. Nelson and Sons.


Κατηγορία:Πόλεις της Αρχαίας Αιγύπτου
Χεμπενού

Η **Χεμπενού** ήταν αρχαία πόλη της Αιγύπτου που βρίσκεται περίπου 10 χλμ νότια της σύγχρονης Μίνια. Στη θέση της βρίσκεται σήμερα το χωριό Κομ ελ Αχμάρ. Στην αρχαία Αίγυπτο ανήκε στην 16η νομή όπου αναφέρεται πολλές φορές σαν πόλη του μέσου βασιλείου. Στην πόλη λατρευόταν ο Ώρος.

Επί Βυζαντινής αυτοκρατορίας ήταν γνωστή σαν **Θεοδοσιούπολις** και ανήκε στη επαρχία Θηβαΐδος. Την ίδια περίοδο ήταν κι επισκοπή, βοηθός επίσκοπος του μητροπολίτη Αντινόης.

## Παραπομπές


## Πηγές
* Hans Bonnet: *Hebenu.* In: *Lexikon der ägyptischen Religionsgeschichte.* Hamburg 2000, ISBN 3-937872-08-6, S. 284.
* Farouk Gomaa: *Die Besiedlung Ägyptens während des Mittleren Reiches, 1. Oberägypten und das Fayyum.* Wiesbaden 1986, ISBN 3-88226-279-6, S. 319-321.
* Rainer Hannig: *Großes Handwörterbuch Ägyptisch-Deutsch: (2800-950 v. Chr.)*. von Zabern, Mainz 2006, ISBN 3-8053-1771-9, S.&nbsp;1172. 

Κατηγορία:Πόλεις της Αρχαίας Αιγύπτου
Κατηγορία:Αρχαιολογικοί τόποι στην Αίγυπτο
Εθνική Μιανμάρ (καλαθοσφαίριση γυναικών)

Η **εθνική ομάδα καλαθοσφαίρισης γυναικών της Μιανμάρ** αντιπροσωπεύει τη Μιανμάρ στις διεθνείς διοργανώσεις γυναικείας καλαθοσφαίρισης που οργανώνει η FIBA. Βρίσκεται υπό τη δικαιοδοσία της Ομοσπονδίας Καλαθοσφαίρισης της Μιανμάρ (*Myanmar Basketball Federation*).

## Συμμετοχή σε διεθνείς διοργανώσεις
Μέχρι σήμερα η Μιανμάρ, αν και ιδιαίτερα πολυπληθής χώρα με 51 εκατομμύρια κατοίκους, δεν έχει συμμετάσχει σε καμία μεγάλη διεθνή διοργάνωση.

Θεωρητικά διαθέτει δικαίωμα συμμετοχής στο Ασιατικό Πρωτάθλημα της FIBA Asia, καθώς και στο Πρωτάθλημα της SEABA, θυγατρικής της FIBA Asia για την περιοχή της Νοτιοανατολικής Ασίας.

Μετρά μόλις 3 συμμετοχές στους Αγώνες Νοτιοανατολικής Ασίας που τελούνται υπό την αιγίδα της Διεθνούς Ολυμπιακής Επιτροπής. Το 2013 ήταν επίσης η διοργανώτρια χώρα.

## Κατατάξεις σε διεθνείς διοργανώσεις

; Πορεία σε Αγώνες Νοτιοανατολικής Ασίας:
:Ακολουθούν οι τελικές θέσεις κατάταξης της Εθνικής Ομάδας της Μιανμάρ σε Αγώνες Νοτιοανατολικής Ασίας: 


## Δείτε επίσης
* Εθνική Μιανμάρ (καλαθοσφαίριση ανδρών)

## Παραπομπές



 

Μιανμαρ
Γυναικων